فیلیپین دؤولت باشقانی رودریگو دوترته، مورو مسلمانلارینا گئنیش اؤزارکلیک وئرن قانونو اونایلادی.
قانونون، ان تئز ۹۰، ان گئج ۱۵۰ گون عرضین‌ده مورولارین یاشادیغی بؤلگه‌ده رفراندومونا قویولماسی لازیم‌دیر.
بؤلگه مسلمانلارینین حقوقی و اقتصادی قازانیملارینی آرتیرماسی نظرده توتولان قانون، اهالینین سیخ یاشادیغی میندانائو ایالتی اطرافین‌داکی آدالارلا، مؤوجود اؤزارک قورولوش‌دان چوخ داها گئنیش بیر اؤزارکلیک وئرجک.
یئنی یاسایلا بانگسامورو اؤزارک حکومتی قورولاجاق. بؤلگه‌ده دینی اؤزگورلوکلر قونوسوندا موستقیل اولاراق شریعت حوکوملرینین تطبیق اولوناجاغی محکمه‌لر آچیلاجاق.
مرکزی یؤنتیم، میندانائوداکی اداری صلاحیتلری بانگسامورو حکومتینه وئره‌جک.
بانگسامورو بؤلگه‌سین‌ده‌کی ایچ سولار میلی حکومت ایله ائش زامان‌لی ایداره ائدیله‌جک. اؤزارک حاکمیت انرژی رزرولرینی چیخاریب ایداره ائدجک.
بون‌دان باشقا، اسکی مورو میلی قورتولوش جبهه‌سی و مورو اسلام قورتولوش جبهه‌سی ساواشچیلاری قوللوق گوج‌لرینه قوشولاجاق.
